**A Internacional** (**L'Internationale** en francés) é a canción socialista máis famosa, adoptada tamén polos anarquistas e comunistas, unha das cancións máis coñecidas internacionalmente, ademais do himno dos traballadores de todo o mundo. A letra orixinal é de Eugène Pottier en 1871 e música de Pierre Degeyter en 1888.

Historia
--------

A letra orixinal escribiuna en francés o poeta Eugène Pottier en 1871, durante a represión contra a Comuna de París, e era un poema á gloria da internacional obreira e dedicada ao anarquista Gustave Lefrançais, personalidade da Comuna de París.

A historia do poema e do seu autor está ligado ao fenómeno das *goguettes*, que consistía na xuntanza dun pequeno grupo de persoas para cantar e que está na base das sociedades carnavalescas. En 1883 Pottier presentou unha canción a un concurso de *goguettes* e logrou a medalla de prata pero máis importante foi o seu encontro ccon Gustave Nadaud que lle permitiu publicar escolmas de cancións e de poemas en 1884 e de novo por iniciativa de Nadaud publicou en 1887 *Chants révolutionnaires* con limiar de Henri Rochefort na que incluíu *L'Internationale*. 

Pierre Degeyter púxolle música en 1888 (orixinalmente cantábase coa música de La Marseillaise). A *Internacional* traduciuse en numerosas linguas e o texto evolucionou no transcurso do tempo e das organizacións que o adoptaron. Por exemplo a miúdo a palabra "rei" substituíuse pola palabra "estado".

Tras a Revolución Rusa e ata que a Unión Soviética adoptou o seu propio himno en 1944, unha versión adaptada da *Internacional* serviu como himno da URSS.

Dende a metade do século XX segue a ser o himno da maioría dos partidos comunistas, de certas organizacións revolucionarias. Cántase en certas manifestacións reivindicativas alzando o puño e é o símbolo das loitas sociais.

Letra
-----

|  |  |  |  |  |  |
| --- | --- | --- | --- | --- | --- |
|  | 

|  |
| --- |
| A Internacional |
|  |
| Versión en lingua finesa. |
| 

---

 |

 |
| *Problemas coa escoita deste ficheiro? Vexa a páxina de axuda.* |

*En pé os escravos da terra,* 
*en pé os que non teñen pan;*
*a nosa razón forte berra,* 
*o triunfo chega en volcán.*
*Crebemos o xugo do pasado,*
*pobo de servos, ergue xa,* 
*que o mundo vai ser transformado*
*e unha orde nova vai reinar.*
*Axuntémonos todos,*
*é a loita final,* 
*o xénero humano*
*forma a Internacional.*
*Axuntémonos todos,*
*é a loita final,* 
*o xénero humano*
*forma a Internacional.*
*Non hai salvadores supremos,* 
*nin rei, nin tribuno, nin deus,* 
*temos que salvarnos nós mesmos,*
*o Pobo Traballador.*
*Para que nos devolvan o roubado,* 
*para derrubar esta prisión,* 
*batamos no lume sagrado,* 
*ferreiros dun mundo mellor.*
*Axuntémonos todos,*
*é a loita final,* 
*o xénero humano*
*forma a Internacional.*
*Axuntémonos todos,*
*é a loita final,* 
*o xénero humano*
*forma a Internacional.*

Notas
-----

1. ↑   *Chants révolutionnaires* en Gallica
2. ↑  Robert Brécy, *Florilège de la Chanson Révolutionnaire, De 1789 au Front Populaire*, Éditions Ouvrières, Paris 1990, páxina 136.
3. ↑  Rolda de Rebeldía Arquivado 28 de agosto de 2016 en Wayback Machine. en encontroirmandiño.org, px. 17

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***A Internacional*** |

|  |  |
| --- | --- |
|  | A Galifontes posúe textos orixinais acerca de:  ***A Internacional*** |

### Bibliografía

* Eugène, Pottier; Obras reunidas, presentadas e anotadas por Pierre Brochon (1966). Éditions Maspero, ed. Œuvres complètes d'Eugène Pottier. Parìs. ISBN.
* Maurice, Dommanget (1971). EDI, ed. Eugène Pottier, membre de la Commune et chantre de l'Internationale. Paris. ISBN.
* Marc, Ferro (1996). édition Noesis, ed. L'Internationale. Paris. ISBN.

### Outros artigos

* Primeira Internacional

### Ligazóns externas

* Letra en francés da primeira versión
* Letra en castelán dunha versión anarquista
* *A Internacional* en numerosas linguas
* De como 'A Internacional' virou galega Arquivado 03 de xaneiro de 2018 en Wayback Machine.

| * v
* c
* e
Himnos nacionais de Rusia |
| --- |
| 
* A Oración dos rusos (1816–1833)
* Deus salve o Tsar (1833–1917)
* A Masellesa dos Traballadores (1917–1918)
* A Internacional (1918–1944)
* Himno da Unión Soviética (1944–1990)
* A Canción Patriótica (1990–2000)
* Himno da Federación Rusa (2000–)

 |  |

|  |  |
| --- | --- |
| Control de autoridades | 
* Wd: Q49617
* WorldCat
* VIAF: 176595943
* BNF: 13927446n
* BRE: 2014537
* EBID: ID
* GEC: 0033777
* GND: 1171741677
* MusicBrainz: ID

 |